CELEX: 32021R0139
Language: hr
Date: 2020-12-04 00:00:00
Title: Delegirana uredba Komisije (EU) 2021/139 оd 4. prosinca 2020. o izmjeni priloga I. i V. Uredbi (EU) 2019/125 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje kako bi se uzelo u obzir povlačenje Ujedinjene Kraljevine iz Unije

8.2.2021   
               
               
                  HR
               
               
                  Službeni list Europske unije
               
               
                  L 43/5
               
            
         DELEGIRANA UREDBA KOMISIJE (EU) 2021/139
         оd 4. prosinca 2020.
         o izmjeni priloga I. i V. Uredbi (EU) 2019/125 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje kako bi se uzelo u obzir povlačenje Ujedinjene Kraljevine iz Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/125 Europskog parlamenta i Vijeća od 16. siječnja 2019. o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje (1), a osobito njezin članak 24. prvi stavak,
         budući da:
         
                     (1)
                  
                  
                     Sporazumom o povlačenju (2) utvrđuju se pojedinosti za povlačenje Ujedinjene Kraljevine Velike Britanije i Sjeverne Irske („Ujedinjena Kraljevina”) iz Unije i Europske zajednice za atomsku energiju.
                  
               
                     (2)
                  
                  
                     Prijelazno razdoblje utvrđeno u četvrtom dijelu Sporazuma o povlačenju završava 31. prosinca 2020., kad se pravo Unije prestaje primjenjivati na Ujedinjenu Kraljevinu i u Ujedinjenoj Kraljevini.
                  
               
                     (3)
                  
                  
                     Na temelju članka 5. stavka 4. Protokola o Irskoj/Sjevernoj Irskoj uz Sporazum o povlačenju, u vezi s Prilogom 2. tom protokolu, odredbe Uredbe (EU) 2019/125 primjenjivat će se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom od isteka prijelaznog razdoblja.
                  
               
                     (4)
                  
                  
                     Ako se Uredbom (EU) 2019/125 utvrđuje zahtjev za dozvolu za trgovinu Unije prema trećim zemljama, od 1. siječnja 2021. „nadležno tijelo” Ujedinjene Kraljevine bit će odgovorno za odlučivanje o svim zahtjevima za takvu dozvolu koje na temelju te uredbe podnesu izvoznici s poslovnim nastanom ili boravištem u Sjevernoj Irskoj.
                  
               
                     (5)
                  
                  
                     Podložno primjeni Uredbe (EU) 2019/125 na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju, u vezi s točkom 47. Priloga 2. tom protokolu, primjereno je stoga izmijeniti Prilog I. Uredbi (EU) 2019/125.
                  
               
                     (6)
                  
                  
                     Na temelju članaka 16. i 19. Uredbe (EU) 2019/125 potrebno je odobrenje za izvoz proizvoda navedenih u Prilogu IV. Uredbi koji bi se mogli upotrijebiti za usmrćivanje osoba ubrizgavanjem smrtonosne injekcije.
                  
               
                     (7)
                  
                  
                     Člankom 20. stavkom 1. Uredbe (EU) 2019/125 predviđa se „opća izvozna dozvola Unije”.
                  
               
                     (8)
                  
                  
                     U skladu s Prilogom V. Uredbi (EU) 2019/125 opća izvozna dozvola Unije primjenjuje se na izvoz robe navedene u bilo kojem unosu u Prilogu IV. Uredbi (EU) 2019/125 i valjana je u cijeloj Uniji za izvoz u odredišta navedena u dijelu 2. Priloga V. Ta su odredišta treće zemlje koje su ukinule smrtnu kaznu za sva kaznena djela i potvrdile to ukidanje međunarodnom obvezom (3).
                  
               
                     (9)
                  
                  
                     Opća izvozna dozvola Unije pomaže smanjiti regulatorno opterećenje poduzeća Unije koja izvoze robu navedenu u Prilogu IV. toj uredbi pri izvozu takvih lijekova u zakonite terapijske svrhe.
                  
               
                     (10)
                  
                  
                     Ujedinjena Kraljevina ratificirala je Protokol br. 13 uz Konvenciju za zaštitu ljudskih prava i temeljnih sloboda o ukidanju smrtne kazne u svim okolnostima te stoga ispunjava zahtjeve za uvrštenje na popis odredišta utvrđen u dijelu 2. Priloga V. Uredbi (EU) 2019/125.
                  
               
                     (11)
                  
                  
                     Ne dovodeći u pitanje primjenu Uredbe (EU) 2019/125 na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju, u vezi s točkom 47. Priloga 2. tom protokolu, primjereno je stoga izmijeniti Prilog V. Uredbi (EU) 2019/125.
                  
               
                     (12)
                  
                  
                     Primjereno je predvidjeti primjenjivost ove Uredbe nakon isteka prijelaznog razdoblja, s učinkom od 1. siječnja 2021. Ako razdoblje za podnošenje prigovora istekne nakon 1. siječnja 2021., primjereno je radi pravne sigurnosti i izbjegavanja svih mogućih štetnih poremećaja u poslovanju poduzeća iz Unije koja žele izvoziti robu navedenu u Prilogu IV. u Ujedinjenu Kraljevinu predvidjeti retroaktivnu primjenu Uredbe od 1. siječnja 2021.,
                  
               DONIJELA JE OVU UREDBU:
         
            Članak 1.
            Prilozi I. i V. Uredbi (EU) 2019/125 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu petog dana od dana objave u Službenom listu Europske unije.
            Ova Uredba primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 30, 31.1.2019., str. 1.
         
         
            (2)  Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 7.).
         
            (3)  Dio 3. Priloga V. Uredbi (EU) 2019/125.
      
      
         
            PRILOG
            Prilozi I. i V. Uredbi (EU) 2019/125 mijenjaju se kako slijedi:
            
                        (1)
                     
                     
                        u Prilogu I. popis nadležnih tijela mijenja se kako slijedi:
                        
                                    (a)
                                 
                                 
                                    pod naslovom „A. Tijela država članica” unos koji se odnosi na Ujedinjenu Kraljevinu briše se;
                                 
                              
                                    (b)
                                 
                                 
                                    iza naslova „B. Adresa za obavješćivanje Europske komisije” dodaje se sljedeći naslov:
                                    
                                                „C.
                                             
                                             
                                                
                                                   Tijelo Ujedinjene Kraljevine u vezi sa Sjevernom Irskom
                                                
                                                
                                                   UJEDINJENA KRALJEVINA, podložno primjeni ove Uredbe na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, u vezi s točkom 47. Priloga 2. tom protokolu, od 1. siječnja 2021.
                                                Uvoz robe s popisa u Prilogu II.:
                                                Department for International Trade (DIT)
                                                Import Licensing Branch (ILB)
                                                Adresa e-pošte: enquiries.ilb@trade.gov.uk
                                                Izvoz robe te pružanje pomoći povezane s robom s popisa u prilozima II., III. ili IV.:
                                                
                                                            Department for International Trade
                                                         
                                                      
                                                            Export Control Joint Unit
                                                         
                                                      
                                                            3 Whitehall Place
                                                         
                                                      
                                                            London
                                                         
                                                      
                                                            SW1 A 2AW
                                                         
                                                      
                                                            UNITED KINGDOM
                                                         
                                                      Tel. +44 2072154594
                                                Adresa e-pošte: eco.help@trade.gov.uk”;
                                             
                                          
                              
                  
                        (2)
                     
                     
                        u Prilogu V. u popis u dijelu 2. „Odredišta” sljedeći unos umeće se abecednim redom za navođenje zemalja u skladu s odgovarajućom jezičnom verzijom:
                        „Ujedinjena Kraljevina, ne dovodeći u pitanje primjenu Uredbe (EU) 2019/125 na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, u skladu s člankom 5. stavkom 4. Protokola o Irskoj/Sjevernoj Irskoj priloženog Sporazumu o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, u vezi s točkom 47. Priloga 2. tom protokolu, od 1. siječnja 2021.”.